Argumentacijos klaida
Argumentacijos klaida – nevykęs argumentas, kuris atrodo esąs geras. Dažnai skiriamos formalios argumentacijos klaidos, kurioms nesunku formaliai parodyti, kad samprotavimo loginėje formoje padaryta klaida, ir neformalios argumentacijos klaidos, kurių atveju paprasčiau klaidą parodyti neformaliai. Laikoma, kad argumentacijos klaidų tyrimai prasidėjo nuo Aristotelio veikalo „Apie sofistinius paneigimus“, nors jis argumentacijos klaidas nagrinėjo ir veikaluose „Pirmoji analitika“ bei „Retorika“. Aristotelis išskyrė 13 argumentacijos klaidų tipų.